S-a născut la data de 14.11.1952 în satul Cozmești, com. Stolniceni Prăjescu, Jud Iași ca cel de-al doilea copil a părinților săi, Gheorghe și Tinca, tâmplar la Uzina de vagoane, și, respectic,casnică. Școala Generală a urmat-o în satul natal, iar în vara anului 1967 a reușit la Liceul ,, C. Buncă,, din Pașcani. La recomandarea tatălui său, în toamna aceluaiași an a susținut concursul de admitere la Seminarul Teologic de la M-rea Neamț, reușind ca bursier.

După absolvire, în anul 1972 s-a înscris la examenul de admitere la Institutul Teologic București, reușind tot ca bursier. După doi ani, va întrerupe cursurile, la zi, pentru a scăpa de armată, pentru a se căsători cu frumoasa domnișoară Lucia Pușcașu din Com. Ibănești, Jud. Botoșani și pentru a primi Sf. Taină a Preoției pe seama parohiei Mlenăuți, com Hudești, Protopopiatul Dorohoi. Aici a fost întâmpinat cu multă dragoste de către credincioșii din cele 3 sate: Mlenăuți, Bașeu și Alba, dar s-a confruntat cu situația acelor vremuri: sărăcia. Casa parohială și cele 3 biserici nu erau electrificate și nu fuseseră reparate de foarte mulți ani, iar împrejurimile erau total depășite. Cu perseverență, cu tact dar mai ales prin contribuția proprie, în primii 5 ani s-a reușit ca toate cele 4 edificii să arate ca niște bijuterii.

Din anul 1982 a îndeplinit, cu o mică intermitență, funcția de Secretar la Protopopiatul Dorohoi, până la anul 1985. La data de 01.05.1985 a fost numit protopop, funcția pe care a îndeplinit-o până la data de 01.03.2002 când s-a retras, din cauza unei operații de hernie de disc.

Ca protopop a căutat să schimbe mentalitățile anterioare, reușind să se apropie de preoții din subordine, să le înțeleagă necazurile și să-i ajute necondiționat. Ca administrator, a renovat sediul Protopopiatului și l-a înzestrat cu centrală termică pe cărbune. După 1990, au început marile încercări. La recomandarea și cu binecuvântarea Prea Fericitului Părinte Patriarh Daniel, pe atunci Mitropolit, a fost reînființat Seminarul Teologic, Dorohoi. A fost înființată Brutăria ,, Pane et partage,, care a oferit gratuit 200 pâini, cinci zile pe sătămână, familiilor sărace și cu mulți copii, până în ultima lună a funcționării ca protopop. A fost amenajat și deschis Cabinetul de stomatologie „Sf Pantelimon”, care a oferit servicii gratuite elevilor seminariști și credincioșilor nevoiași. Concomitent a fost înființat și un cabinet de tehnică dentară, dotat cu tehnică dentară de ultimă oră, singurul care mai funcționează dar fără activitate filantropică.

Cât privește activitatea ca preot paroh, numit în această funcție la data de 01.05.1986, la parohia ,, Adormirea Maicii Domnului,, Dorohoi, s-a preocupat de înfrumusețarea sfântului locaș, considerat și Catedrala Dorohoiului. Prima acțiune a fost turnarea unui clopot de 465 kg, la M-rea Plumbuita, prin retopirea unui clopot crăpat și prin adăugarea de materiale specifice, din donații. Următoarea activitate a fost turnarea unei esplanade în fața bisericii și amenajrea unei mese de procesiuni cu troiță în față.

După 1990 s-a început construirea unei capele mortuare, o dorință mai veche a preotului paroh dar respinsă de autorități. Concomitent au fost începute lucrările de renovare a picturii, înnegrită de fum și degradată. Din contribuția proprie a renovat Sf Altar și a lansat provocarea ca și enoriașii să-și renoveze locul de rugăciune. Provocarea a prins dar contribuția pentru construirea capelei a fost nulă, construcția fiind la stadiu de temelie. De aceea, preotul paroh a hotărât să continuie construcția, prin contribuție proprie. Mai târziu, a lansat provocarea că oferă de 100 de ori recompensa persoanei care declară și dovedește că a contribuit cu orice sumă la construirea capelei.

La data de 13.09.1993, a fost oficiată slujba arhierească de sfințire a tuturor lucrărilor de către I.P.S. Mitropolit Daniel, însoțit de P.S. Episcop Eftimie Bârlădeanul și P.S. Episcop-Vicar Calinic Botoșăneanul, prilej unic și de mare sărbătoare și bucurie duhovnicească pentru credincioșii dorohoieni și din împrejurimi.

În continuare, activitatea Pr. Toma Mihai s-a concentrat pe realizările la nivel de protopopiat, prezentate mai sus.

Gândindu-se la amenajarea unui spațiu de cazare destinat autorităților bisericești cu prilejul slujbelor arhierești oficiate în zonă, a turnat temelia unei anexe la casa parohială, dotată cu parter, etaj și mansardă. Retragerea din funcția de protopop nu a însemnat sistarea lucrărilor, doar că s-a limitat la parter, contribuția preotului fiind de 9.400 Euro.

În anul 2003 la provocarea și cu contribuția totală a unui întreprinzător local, Vali Martin, s-au început lucrările de renovare exterioară a bisericii.

După terminarea lucrărilor la turnuri, afacerile întreprinzătorului au avut de suferit, iar lucrările au fost sistate. După un an de zile, pentru că biserica arăta ciudat, preotul paroh a hotărât să contracteze un împrumut la bancă, în nume personal, pentru terminarea lucrărilor. În plus, pentru că au mai rămas ceva bani, a fost efectuată o recondiționare a picturii. După terminarea și a acestor lucrări, preotul paroh s-a gândit că a venit vremea unei relaxări. Din nefericire sau poate nu, în loc de o slujbă arhierească de sfințire și binecuvântare a lucrărilor, solicitată dar respinsă de Protopopiat, s-a trezit cu înființarea postului de preot II și cu numirea în acest post a unui preot care primise din partea Părintelui Episcop Calininic Botoșăneanul recomandarea de a fi transferat pentru lipsă de activitate în parohie. Și, evident, cel mai comod loc era la o parohie unde, pentru moment, nu mai era nimic de făcut. Revolta ulterioară a fost tardivă, chiar ineficientă, deoarece numirea fusese făcută pe o perioadă provizorie de 3 luni, începând cu data de 01.09.2006, iar preotul numit în postul II, fără consultarea Consiliului parohial, s-a prezentat la biserică pe data de 06.12.2006, când deja expirase provizoratul, bineînțeles cu știrea biroului de la Protopopiat.

A rămas ca o revelație și profeție arhierească spusa Părintelui Mitropolit: ,,Lasă protopoape că o să-mi mulțumești pentru această numire,,!

Și, pe bună dreptate, după un an de zile, când Pr. Toma Mihai s-a lăsat implicat în jocul periculos cu traficul de la granița de nord a țării, instrumentat și amplificat de același binom, existența postului II la parohie l-a salvat, în sensul că s-a putut face rocada (mică sau mare) chiar dacă se dorea excluderea sa din spațiul Protopopiatului. De aceea se spune că tot răul este spre bine.

Au câștigat credincioșii din Horlăceni care au scăpat de stresul slujbelor din toate Duminicile și Sărbătorile, ei fiind obișnuiți să li se oficieze Sf Liturghie doar de Crăciun, Paști și Hram sau dacă aveau vreo pomenire.

Au câștigat cel mai mult credincioșii din Dumbrăvița pentru că de vreo 40 de ani nu mai știau ce înseamnă un preot cu demnitate și competent, iar speranța le-a fost răsplătită.

A câștigat și ,,postul II,, pentru că, venind la Catedrală a avut și are ocazia să învețe cum se fac slujbele și cum se țin predicile având șansa ca, în lumea îngerilor, să prindă un loc în ceata țârcovnicilor.

Revenind la actualul ocupant al postului II, nu trebuie să se rețină aspectul că toată viața nu a fost decât un bun gospodar. Credincioșii îl apreciază pentru modul în care slujește și mai ales pentru stilul personal în care predică. De 9 ani obișnuiește să țină o predică după citirea Sf Evanghelii și o cateheză după Otpust, ambele documentate scripturistic și patristic.

Pentru că nu poate accepta indolența și mizeria, în ultimul an i-a determinat și ajutat pe enoriași să repare,in regie proprie, la interior și exterior, capela mortuară și să înfrumusețeze Catedrala cu o frumoasă mochetă.

Începând cu data de 01.12.2017 va fi un tânăr pensionar. Mai departe, Dumnezeu cu ecfonisul de la Canoane, iar Părintele Mitropolit, cu ucazul.

NB. Prezenta, va putea fi citită ca necrolog, cu unele bip-uri, de către Pr Claudiu Foca.